|  |  |  |
| --- | --- | --- |
| Bosna i Hercegovina |  data:image/png;base64,iVBORw0KGgoAAAANSUhEUgAAAGQAAAByCAYAAAClbXTSAAAABmJLR0QA/wD/AP+gvaeTAAAACXBIWXMAAAsTAAALEwEAmpwYAAAAB3RJTUUH3wwIEBEjwmAwpgAAFpdJREFUeNrtnXlcVOX+x9/nnGFg2EEFChFxSUDBHVFTy10BzXJPM69mjWZ6y9+1vPl6eX+WWlp5f92k5d5uVnZvWZpbLii5L1iampkabrhhgBACszDn/P6YARlghhkEWb+v1/xxzpx5zpnn83y3z/M83yNs2HBRN3LkRj2oRUAo8QEofU4QBEUY1ONX4ZNF/5aDmuSiKFSlVG1r1ddmtYmQlaVTQkI+Jy/PUAKHisSFvl3O8OGCz2jX+haykUapIhE1GhXx8aGA7MTPjOw9FsGIl2Zx8FgYontjR1YZIG5uEkOHtqjET42cuxzIiBdnsXVXe0R1Y2dWCSAA0dH+PPigd6XMc2aOJ+MXTGfT91GNvVlVgISH+9Khgz+CAKIoWH0kScDVVUIQbIPyR547Y+fP4NMtPRFV2Lm2USp06opijpNOncri+vU8q84UBAEXF5ElS46RlJRWgdMXUUmFzJucxNK534IRZKWxgysNSHliMJiIi9vKrl1XHQ5vVZLMtMcO8I//+Q+i2IhIlQGyb98NRo3aTmZmfpFlc0JUzBq7iyUz1+Ploa/qXKVhAXLnjpF33jnJa6/9iMFgciI3KS1uTByyj7dfXEtgQG5jrlJZQHr1Ws+hQzeLvr7H5l3o1fEsqxf9mzZhGciGxg53KMoqKXl5RgvbYB8MwaFQysjBE60Y+eJMzqYGNEZfDgJipSHTpkUAJrs/kiSBZ56JwMPDxaGb/HKxOUNnv8CvlwIRxcZOtwvI2rWpF3Nz7xr4UaPCAJXdH7Vu7cOf/xyNn5+j6bmJS9cD6ffMPLYfikBU37sxrLeAjB274/LEiTu5cuUOAE2auPHII82xzW0phIf7Eh7uS1xcSxznwAr5Pdub8Qum8/E3vRBcGjvfhskS2Lz5Ml26fM3evTdwd1eRkGCbbHRxkejfPxiAGTMicI6UlMnOdWfmsgn865vejb1vw4fIAJmZOvr1+5pFi34gOtofH5/yKVx39yJ2GLp0aUpgoDfOTjnojSqmv/YnPlrfB5MsNjr7kv4Z4icDrYoO9+xJ4/jxLHQ6E/n5+mIzZf7IdOjQlJdf7lzcwB9/GNi791KJ+KD0R7DpVzbv74beKNA7OhW1q9yYQFq8t1VIpVK50LSpG82be2IyNbX2AoUyzz0XaXVu6tRwkpOv4e7uUiosBi8vFzZtuoTBYMus6Xlz9RCupfuS+MoXeLo3ZvWq0vamsFCmsFDmo4/6ERSkQS7VlyqV9YgPC/MiOTnBShNEEQwGhfHjdziQ7Sus2RZLdq47X7/5AWqXwgbvQ8okHfv3XyM2dh0pKbeQJAG1Wiz+iGLZzlWrJatrTp3KokePb9i06aKD2b7MlgNdGDjzz9zO9WjQuYoE8ROAh0rjlJur5+OPfwUgOroJ7u6qivNyo8yqVT8zdepurlzJMTfvsJhISw9g64EIenf6jaDAXBS5YQIyHmhXDjkCCOzZc50DB9KJimpCcLCHzYbOnctmypTveffdn9HpCnGeITZryq3bPiQdiaBH+4uEBGU3OJ8iVsiTIHDgwHVWrjyJTmf70qVLj7Nt25USYFZWFFKvBjBw5lyOnQlpcOZLdCyJUBg4MBg3N9smaODA5na/LxJfX1eHQLmT70bXSa+y41AEgtBwpoVFR1LtBx7wIjraOgS+cSPf6jguLrQCP6Pg4eHCihU9AYNDoIDC8Dmz+XDdwyhKwwBFdKRjwsN9iYz0LT6TmPgLfftu4JVXjpQY+Wp69Qqyo3AyY8a05vHHw1CpXB3M7hVMssjs5eNZ+skwBLHRZCFJIr16BaHRmEf/+PE7mTlzN7/9lsOyZcfp3n0dt24VADB9uj1uq5AZMyLQaFQMHhziBN2iYCyUeHXV48x75wlE1wYOSNHKxpMnMwkLW8OXX561UqwffkgnOnot27enMXJkS1xcXMppUiE42J/27f1wdZUYPjzUaf5LoJC3Po9jyoKn0RtV9dbZSxA/Guhg64JmzTSEhnoxeXIyt27llZNbCOTl6fnPf1KRZfDwcOHcuaxS1lBm8uR2xMe3RKUSkGWFb7+9TEGBs1m5iRPnQzl9IYj+3c7i6W6od2GxAIlrgIm2LiiKnMy5hVCBEzbh5aUhN1dX5jZr1w5l9Ggzh5mTY2DYsC0cOnTd9mPZdW8CvTv+xqZ33sPPu6AMvVPXuSy7f+du7mEfjNBQbzp3blrutwEBGrp3b1Z87OOj5qmn2hEYWJbiFwTIytJz8OBNjEbbk2QHTrSh44SFHFvzOk198+oNKAIkfgJMufemZF59tTuvvtoFV1ep0q389FMGkyYlc/p0hgNBoEiAXw47V60kqu31egGKBPEJQOeqwHbv3its2XKVNm18aNXKucXbt2/rWbLkOJMmFfkqR7y2Qp5Ow6Z90US3uUbrFhl13qdIEB8HdK2q5m7ezOPbby+h15t45JEHHfrVzz9n8eSTu1iz5lwlqBfzYu9Ne6NpF5pOZMRNZGPdTSIliB8KxFSlFdTrTezZc5WdO68xZkxruyZs/fqLDBmyhYsXc++BA1PQGVz4MqkHwf636dbpCkrdnFYplCB+INCzOtxTWlo2fn4aevcOsnlVz57rLYvzbIPh+GhX2LSvE+4qAz2jL9TFXKVAgvjeQL/qusPatUPsko4Gg8zu3ZexN3cSEuJJUJA7WVk6h+6ZfLQdOoOaAd3O1jW65Q8RyKyetk0MGNACHx91GX9RUp58sm2FIXX79n7MmROFWi05pCWyIvLG6sFMeHUaggrEuuNP8kUgo7oAMa/bMktmpo7Y2HV07foNiYmni88HBmro3v1Bm+mQJIl07x7AU0+1K+bTHAEF4KukbvSZOg9DoVRXnHx1AaLg6qph8OAQZFlh+/Y0oqLWcuTITQwGEzNn7kar3cf163l4eroQF2eb23JzUzFsWAs8PVV07drMSQ5MYf9PbRny/Atc/92nLoByRwRuVX27MqNHt0anK+Tll4+QkLCVGzdyS+QWEu+//xMjRmzju++uMHBgMO7u5dO4QUEaevYMBLAsQTI5/Sy7f4xk7MszOH8lALF2L2HNFYH0qm9XxM1NIi7uO5YvP47RaCon0XPhxx/TmThxJ6tWnSYkxLPczhwzpnXx0ejRrZCkyvRoIQdPtmXQrDkcOx2C6FZ7nboAiU0sWlIL45FCUlOn0KqVV4kgYBdffPErzq1ouSve7jo2vL2KR2LOI9e+XOVTARJ9gVNA85p4gmbN3Fi+vBddujRFEChDfURF+VsdZ2fruXz5jtX6MEkSyMkxsHLlSb766rcKojYBX688Vi9aTULfk7WNavm7BPEqYCQQUiNhRb6RAwfSadHCk4SElgQGaqw+5Tn5oCB3q2vS0wtYuPAoGzY4tjBPZ3Bjy/72NPXNo1vnWpXVb5UgXgT6A+1r5hkE8vONJCVdZc+eG8THhzq0KK9IPvjgDFOmJHPyZIYT1IuCwejCjsOR5Oa4MvjRX6F2gPKNiPlRLtXscwiYTArJyddo3foLkpKuVvgLg8HEE09s57nndpORoasED6ZgMEq8tWYQsxePwyTXipg4XYJ4GWgDxNeGJ9LrC/nss/N07dqMdu18y73m9m09w4d/x/btl+85FlEUgZTTbci548rDHVNxczXVpF9ZIoIW4Frt8WsCHh4ueHjYNlt3vxcc0gRHorn/++9Qnnl9Mlk57jWZq1wrGl4Z1UehOJ/lt2/vR4cO/javUKtFHn00GJVKspsQDh4cQkiIl4OgGPgqqTtDZ7/A1Rs+NQHKJcBYBMit6snYK6chnTo1JSBAYzEpsHVrGgsWHLFapVKx8zcxdWo7C3npaHYvc/SXlgyb/QKpl5reb6rlbElAblZPxu68aDQq4uLMBdWysvQsW3ac4cM3sXTpEXr0WM/x42ZFjoz0o0ULT5taJklqBg8OYeLEtk7zXz+nhpLw4ixOnm+OqLpvf/1MCUC0eUBabQDEy8uFESNacuRIOmPG7GDBgv0Wx63m1Knf6dNnA8uWHQeKVkqayh3pw4eHotFIhIV5ERERgLMlDM9cDCFu7iw27Y66XyUMf5ZiMIqQWHTiFFDDJWJk4uJCWbPmPHFxW0lOvgq4WHFkeXlG/vrXFAYP3kxCQksbjl0hLq4FGo0KNzeJkSNbOgmIGZRrt/yYsuhpPv6yV3WXMCwALpv/oTnKAvgBx5alV6v/OHw4nUmTksjMtJ1byLJCUlIaXbt+TbNmHmVMUkCAF506mdeIqVQiffs+gCRVpkcVbv/hjnbpRFZ/G4usVJtTuVYU6Za0kEcBPeBRk4CcOZPlUG7RtKkGd3cVsqxYIqmivEIhJibAKoeJiPCjb98HOH8+p4yjliSB7Gw92dm2x6KhUMXTi6aRV+DKM6P24aKSq3oN2NUil2F5vETMmpJ4kGpZ8FD1oXFkpD+LF8cQHe1Pfr417+Hj40poqKeVRl26lMudO9YW2dtbzY4daSxefIyrVyta9SIAEi+MT+KN2d/g5mZCNlXZH/pAiuG50hoCsKFuACLwyy+3ef75/axY0ZOJE9vYvVoUhXIX7i1bdpwVK06QmVngQJKpWBLIR7mZ6c0/F36Kp6ZKFnvrgYMAppQyT5H4kCUerjMiCDBrVgeWL+/p0Ja6Iupl+vQ9rFt3oZJ3VTGi3zE++9+P8dTo7/Uv5ADRUgxXwGqWJxHQZkL8zJr1I85LSsp1Dh3KoFOnJgQGuttM6EwmhYMH0xkzJok9e67cAw8mc/ZyKAdPhjIw5ld8fXX3soX7vBTDsrtxZFn5jDonKpKTL/HooxvR620b9nPnsunffyOnTt2ioppgFYuOvcciGT7neVJOhN5LWLymyFyVAqQ4/P2cOikSvr6uds1Wu3Z+lvl9qUIz6BhtYuR0ajCj5z/LwR9bVXal5L8ApJhyNSQR4AKQWvcAKWTatPAyJkouUc1ZFGHcuIq5rYcffsCygdWxiC8t3Z+BM+dy+OcwZ/mvo1IMGUXaUQ4g2qKscWPdA0RkwoS70VZmpo558w7zzjsnKVnCsKKakmq1yNNPtyM2NtCpNcUFejU9n57P17u6OLOv3ko7bPgQrRFIprZMajroZHv0eLB4R9aBAzeJj9/KypXHmDfvABMm7OTMmdsAdO/ejGbNfLBFOLq6SsTFhTJoUAhubs74GXN7ExZM581PByPLgiOgbCk7rMqXk8AvdQmQESNa4uGhYvnynxgyZDOHD9+0+AqRLVsu0bfvBr76KhVfX7WdEoYKUVFNCAzUMGRIczw9nZ0UUTDJAgv+8Rh/fe+xigDZB9wuaa7sAKK9AqTUFTg8PDRERvoxdOgW/vKXg+Tlld6gKpCRoWPcuG3MmLGHAQOCbSSCMlOn3vVD9mpP2h0eisAbnybw7JKJiILNlHMHoJNiyvIBlHXsWiCxP7AZ0NR2QPz8XJFlhZwcnQO5hQlfXw0FBSb0+rLkdn7+s2g05ijsyJFbxMZ+aScqE2xm+OY1Zq6M6HuUfy78lGb+eSWpFgMQL8WQVF6LdiTxFHb2sNc2fssR+iMy0p/wcF8KCkylIjKZqKgmllosd2XUqO3odIVWlbwFATw9Xdi79wY3b+ZXGGz07XyOTxZ9QlhwZhEpedICSJqDgBRryRTgE+qR+Pq68u67DzNuXGt0OhMlS9+r1VKZPCYvz4jJpJQAw/xOlRUrTrBkyTEHix8ItAm5RfL7bxMSmI0s85kUw1O2dK4CSbwN+NYnUARBYMmSHsydG+Uw/1UkublGXnrpIB99dNpJ6kXAQ6MnZfXSgsiImxOEKDaYUqxD3goAKdYSLbCKeicGRo58iGXLYgkPd2y8HTqUjla7jxMnrgOV4UoEQDkP2odsGzibUkyl/BfzBEo9EzUbNqQyaNBmPvzwF7scWE6Ogb/97QeGDNnMiRO3KglGkZ8TFwN8/35bKmGyEotAewl4k3opCq1b+7Bx4zAiI/3KvWL37uskJGwtM8FVCbkA2tb2QwC7ogW0siX8TaWeSqtW3oSFedn8PizMy+nKFDZkdsUEkEOiPWPht+pdjVBJEunZM9BqQ2l2tsGSXJolNNSLDh38HGIMunVrZiuZ3A3sLLHKp7KAFDfwJpBV3wBxc1NZlhOZJSXlFo8/vo3Jk3dx9Wpe8flBg0IqKKqjoNGoWb26f3njtgB4C7SGEr65soAUNaC9Cbxe3wAJCtJYRjW8+eZPDBiwie+/v8b69Rfp3PlrNmy4BMCIES0rAERm3Lg2tG3rQ5cugaW1ZAew1ZHncXJKRfsO8Fv9gUNm8uSH0OlMjB2bxPz5hyyO2xzrZGQU8Nhj23j55SP4+7vSo0egHattYvr0cCRJID6+ZcnrsoG/gdZUkblyEpDixibXJw1p2dKL3r2/Ze3aszaDzjfeOMoTT2wnNtYWIArNm/vTsWMTRFGgT58HcHUtDo3/Dtrjd/O6Cnya44++pQiU60ATqrSCUM1l7Pv23eTChdvYn2MXOXMmk7Nn/7By9iW1Y/LkcIYPDy1+d/COHWmkp+fvhplTzdfEU870xz2brKIw+B/A+TqfgShYlqw6Mi5F0tNzMc82lv4I9O8fjFpt7s7gYA9iYwNzQHjamvVwLJd3UooplbmWyKsBvN5L4cEHPZkzJ4qmTd2KKJDiCShPTzUDBgTj7+9aevR+IAjvK46CcY+AACRuA4bQIMREx44BvPdeH7v1vyya97UgMEUQhHxn71KJhSvakg5+EnCjYQAiceLE7wwatJn58w/bfFOELCsXdTrTbEEQ8uVKvL/8HtbXF5uuGOAIDUx69Ahk48ahxVvvzJqhkJNjeMjPz+28oigOvp62ygApDoVF4C/A0oYFiYJKJbFzZwL9+j2AosCdO8Zh3t7qbZmZBTRpUrmZ73ssOFMcdb2HmYBsQCJQWGjk6NF0AEWvN73i7a3elp2trzQYVQBIsenKBWYCVxqa6ZoxIxLgk8xM/dvg6AtrqhWQYm1JAwY2HChk+vRpjre3+uDx43emN2/uYVCqYLNIFQCiLakp54FHGooPGTo05AzwcJcuXnJurrFSTrw6NaQIlD3As9T4jt5qD4MPJiaeflgQBMVkkvHyqpr8uIqryBVnpP8EXqvHaBwFJly9+lTWwoUpSFLVdWM17PO1yuRXAnPqGRgXgB6grZbaMNVQZ9HKp8wF3q9HYJwFOpjBSKSOAHLX6VlA0QIrqfvz8clALGgLnGFvaxEgM0se1PVMfj0wFrTZ1QlGNfkQuz7lJWBFHQPjc+Ap0N4XDb8PtXqtfMpb5j9XZ3ZnvQ7ayWZzm3hfbnifKz8WM8RxwAdAcC0F4jYwD7Qf3wVCWx8BsQInCvjCHLU4tLnjfkkaMBG0+2vi5jVQXrx4xJ0CugHf1CIw9gNRd8FIvO8PUJMaUsIUJC4EFgA1VSa/0PxA2hfKBiINBpAyAD0OLAYi7/ONrwCLQPtv8+EHmKm4mpFa8EaEYk1Zh3nx0v3M7NcBQ++CkVijYNQiDbEyXy7AKMwEpVc13dAE/I/FTOlq2kzVUpNVBqSWmCvldKPyW5ZKi4J5gd+0moqi6oDJspmvXAJtb+BFqqaoWgawHOhsBiOxRqKouqwhJbP8UMvB/Eo2ttXiuFNqk3mqY4CUAUgAWmEusOZoXUg98CfQflE+0I0m6x7tvzYVtL0w82G/YbvOUi6wGvAzg5HI/aZAGoCGlNEYP+A5YBzQ0XJSh7my6nug3VcXNKIeAFJ6pCe2AIYD4ZhpmBTQ6usiGAD/D/wus2yg6naAAAAAAElFTkSuQmCC | Босна и Херцеговина |
| MINISTARSTVO PRAVDE | МИНИСТАРСТВО ПРАВДЕ |

Broj: 09-02-167-6/24

Sarajevo, 05.02.2025. godine

Na osnovu člana 4. stav (1) tačke b) i c) Pravilnika o kriterijima i postupku za izbor ovlaštenih pečatoreznica za izradu pečata institucija Bosne i Hercegovine, broj: 09-02-167/24 od 22. 1. 2024. godine, te Pravilnika o izmjeni Pravilnika o kriterijima i postupku za izbor ovlaštenih pečatoreznica za izradu pečata institucija Bosne i Hercegovine, broj: 09-02-167-5/24 od 28.01.2025. godine i člana II stav (1) tačka b) Odluke o imenovanju članova Komisije za izbor ovlaštenih pečatoreznica, broj: 09-02-167/24 od 23. 1. 2024. godine, Komisija za izbor ovlaštenih pečatoreznica r a s p i s u j e

**JAVNI POZIV**

**za izbor ovlaštenih pečatoreznica za izradu pečata institucija Bosne i Hercegovine**

**I**

Objavljuje se Javni poziv za izbor ovlaštenih pečatoreznica za izradu pečata institucija Bosne i Hercegovine, sa sjedištem u Banjoj Luci, Mostaru i Sarajevu, na period od četiri godine.

**II**

Pozivaju se sva zainteresovana pravna lica, koja se u okviru svoje registrovane djelatnosti bave izradom pečata, te koja ispunjavaju uslove iz ovog Javnog poziva da dostave svoje prijave Ministarstvu pravde Bosne i Hercegovine, radi odabira tri ovlaštene pečatoreznice za izradu pečata institucija Bosne i Hercegovine.

**III**

Pečatoreznice trebaju ispunjavati sljedeće uslove:

1. da je registrovana u odgovarajućem registru pravnih lica, za vršenje pečatorezačke djelatnosti, shodno važećim propisima o registraciji poslovanja;
2. da ima registrovano sjedište u jednom od tri sljedeća grada: Banja Luka, Mostar ili Sarajevo;
3. da je upisana u registar poreskih obveznika i da nema dospjelih, a neizmirenih poreskih obaveza;
4. da protiv odgovornog lica ili obrtnika nije pokrenut niti se vodi krivični postupak za krivično djelo iz oblasti privrednog kriminaliteta, organizovanog kriminala, korupcije, prevare ili pranja novca, shodno važećim propisima u Bosni i Hercegovini;
5. da pored rukovodioca pečatoreznice ima najmanje jednog zaposlenog u radnom odnosu i
6. da posjeduje Cjenovnik usluga izrade pečata, adekvatne prostorije za rad i ispunjava uslove tehničke i elektronske osposobljenosti, shodno članu 3. Uputstva o postupku i načinu izrade, načinu vođenja i sadržaju evidencije o pečatima, uništavanju i stavljanju van upotrebe pečata institucije Bosne i Hecegovine („Službeni glasnik BiH“, broj 6/12) (u daljnjem tekstu: Uputstvo).

**IV**

Uz prijavu na Javni poziv, podnosilac prijave dužan je da dostavi sljedeća dokumenta:

1. izvod, potvrdu ili uvjerenje o registraciji u odgovarajućem registru,
2. uvjerenje o poreskoj registraciji – identifikacioni broj;
3. dokaz nadležne poreske uprave o izmirenju dospjelih direktnih poreza, doprinosa za PIO/MIO i doprinosa za zdravstveno osiguranje za zaposlene u pečatoreznici;
4. dokaz nadležnog suda u Bosni i Hercegovini da protiv odgovornog lica podnosioca prijave nije pokrenut niti se vodi krivični postupak za krivično djelo iz oblasti privrednog kriminala, organizovanog kriminala, korupcije, prevare ili pranja novca, shodno važećim propisima u Bosni i Hercegovini;

Neće biti prihvaćen dokaz u kojem nisu taksativno pobrojana sva naprijed navedena krivična djela, niti će biti prihvaćen dokaz izdat od stvarno i mjesno nenadležnog suda.

1. ovjerenu izjavu podnosioca prijave da posjeduje stručno osposobljen kadar, adekvatne poslovne prostorije za rad, tehničku i elektronsku opremu za izradu pečata, shodno odredbama Uputstva, a koji je dostupan na web stranici Ministarstva pravde Bosne i Hercegovine [www.mpr.gov.ba](http://www.mpr.gov.ba) i
2. važeći cjenik usluga izrade pečata pečatoreznice, s tačno navedenim cijenama, prema vrstama, materijalima i promjerima pečata.

Prijava treba da sadrži kratko obrazloženje, vlastoručni potpis rukovodioca i pečat pečatoreznice.

Prijava i svi prilozi moraju biti dostavljeni u originalu ili ovjerenoj kopiji, ne stariji od tri mjeseca od dana podnošenja prijave.

**V**

Javni poziv objavljuje se u:

1. „Službenom glasniku BiH“ – Oglasni dio
2. Tri najtiražnija dnevna lista u Bosni i Hercegovini i
3. na web stranici Ministarstva pravde Bosne i Hercegovine.

**Rok za podnošenje prijava na Javni poziv iznosi 15 (petnaest) dana od dana njegove objave u „Službenom glasniku BiH“.**

Prijava s traženom dokumentacijom podnosi se Ministarstvu pravde Bosne i Hercegovine, putem preporučene poštanske pošiljke, na adresu:

**MINISTARSTVO PRAVDE BOSNE I HERCEGOVINE**

**(KOMISIJA ZA IZBOR OVLAŠTENIH PEČATOREZNICA)**

**TRG BIH BROJ 1**

**71 000 SARAJEVO**

i uz naznaku:

**PRIJAVA NA JAVNI POZIV ZA IZBOR OVLAŠTENIH PEČATOREZNICA ZA IZRADU PEČATA INSTITUCIJA BOSNE I HERCEGOVINE**

**(NE OTVARATI)**

**VI**

Nepotpune, neblagovremene i neuredne prijave, te prijave koje ne ispunjavaju uslove Javnog poziva, biće odbačene, sukladno važećim propisima.

**VII**

Ministar pravde Bosne i Hercegovine će posebnim rješenjem ovlastiti pečatoreznice sa sjedištem u Banjoj Luci, Mostaru i Sarajevu za izradu pečata institucija Bosne i Hercegovine, na period od četiri godine.

 **MINISTAR**

 **Davor Bunoza**